CELEX: C2006/131/99
Language: lt
Date: 2006-06-03 00:00:00
Title: Byla F-42/06  2006 m. balandžio 13 d.  pareikštas ieškinys byloje  Sundholm prieš Komisiją

3.6.2006   
            
            
               LT
            
            
               Europos Sąjungos oficialusis leidinys
            
            
               C 131/54
            
         2006 m. balandžio 13 d. pareikštas ieškinys byloje Sundholm prieš Komisiją
   
   (Byla F-42/06)
   (2006/C 131/99)
   Proceso kalba: prancūzų
   Šalys
   
      Ieškovė: Asa Sundholm (Briuselis, Belgija), atstovaujama advokatų S. Orlandi, A. Coolen, J.-N. Louis ir E. Marchal
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Pripažinti 2004 m. kovo 3 d. Komisijos sprendimo, susijusio su Pareigūnų tarnybos nuostatų 43 straipsnio bendrosiomis įgyvendinimo nuostatomis (DGE), 12 straipsnį neteisėtu;
            
         
               —
            
            
               Panaikinti sprendimą dėl 2004 m. sausio 1 d. — 2004 m. gruodžio 31 d. laikotarpio ieškovės tarnybinės veiklos vertinimo ataskaitos (REC);
            
         
               —
            
            
               Priteisti iš atsakovės šiame procedūros etape 1 EUR už moralinę žalą;
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Grįsdama savo ieškinį, ieškovė pirmiausia teigia, kad PTN daliniai pakeitimai pažeidžia teisinio saugumo ir pareigūnų karjeros principus, ta prasme, kad nuopelnų įvertinimo taisyklės pasikeitė vertinimo laikotarpio metu.
   Ieškovė remiasi PTN ir pareigos motyvuoti pažeidimu. Ypač, nepaisant ieškovės pareigų pasikeitimo ir nesant tikslaus ir aiškaus tikslų ir vertinimo kriterijų nustatymo, jos 2003 m. REC pastabos buvo pakartotos 2004 m. REC, neatsižvelgiant į DGE nustatytas sąlygas dėl pratęsimo.
   Galiausiai, ieškovė teigia, kad ginčijamame sprendime yra akivaizdi vertinimo klaida bei nesuderinamumas tarp suteikto įvertinimo ir pastabų.